Ego Odo, dux Burgundię, notum facio presentibus et futuris, quod pro remedio animę patris mei et predecessorum meorum, donavi perpetuo in helemosinam ecclesię Sanctę Margaritę, quatuor sextarios bladi et plenam eminam, cujus medietas erit frumenti et medietas avenę, capiendos annuatim apud Wiverium, in illis XVI sextariis annonę quas habeo ibi pro salvamento ejusdem villę. Abbas vero Sanctę Margaritę adquitavit mihi duos homines quos ei dederam apud Belnam, pro anima patris mei, scilicet: Durannum de Mascun, Stephanum, fratrem ipsius. Hujus meę donationis testes sunt Guido Sescallus, Belnensis canonicus; Renaudus wierius Eduensis; Bonus amicus, Belnensis prepositus; Renaudus Belladenz. Ut autem hoc in posterum ratum habeatur presentem cartam sigillo meo precepi muniri. Actum est hoc anno Dominice incarnationis M°C°XC°IX°.